Die Hard with a Vengeance

Die Hard with a Vengeance ass en US-amerikaneschen Action-Film vum John McTiernan aus dem Joer 1995 mam Bruce Willis an der Haaptroll.

 Ëm wat geet et am Film? 
Den Terrorist Simon huet zu New York Bomme verstoppt. Bei de Verhandlunge mat der Police verlaangt hien den John McClane, deen eigentlech vum Déngscht suspendéiert ass. De Simon wëll sech um John McClane rächen, a schéckt hien op eng Zort Pistespill duerch d'hallef Stad, woubäi, wann en net déi richteg Äntwert gëtt oder net dat mécht wat de Simon verlaangt, eng weider Explosioun geschitt. De McClane kritt bei senger Juegd, vum Elektriker an Antiquaire Zeus Carver, onerwaart Hëllef. Zesumme komme se drop datt dem Simon säin eigentleche Plang ass, fir mat deem Spill d'Police ze beschäftegen, fir datt hie sech mat Gold, dat hie mat senge Komplizen an der Federal-Bank vun New York geklaut huet, ouni Problem aus dem Stëbs maache kann …

 Um Spaweck 

Kategorie:US-amerikanesch Filmer
Kategorie:US-amerikanesch Actionfilmer
Kategorie:Filmer 1995
Kategorie:Filmer vum John McTiernan